ระเบียบกรมสรรพสามิตว่าด้วยการเก็บและการขนย้ายน้ำมันและผลิตภัณฑ์น้ำมันพ.ศ. ๒๕๖๓[๑] เพื่อประโยชน์ในการบริหารการจัดเก็บภาษี การกำกับดูแลและการตรวจสอบการเก็บและการขนย้ายน้ำมันและผลิตภัณฑ์น้ำมันอาศัยอำนาจตามความในมาตรา ๖ (๓) แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบเกี่ยวกับการเก็บและการขนย้ายน้ำมันและผลิตภัณฑ์น้ำมันไว้ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยการเก็บและการขนย้ายน้ำมันและผลิตภัณฑ์น้ำมัน พ.ศ. ๒๕๖๓ข้อ๒ ระเบียบนี้ให้ใช้บังคับตั้งแต่วันที่๑ กรกฎาคม พ.ศ. ๒๕๖๓ เป็นต้นไปข้อ๓ ให้ยกเลิกระเบียบกรมสรรพสามิต ว่าด้วยการเก็บและการขนย้ายน้ำมันดีเซลหมุนเร็วพ.ศ. ๒๕๖๐ ลงวันที่ ๑๖ กันยายน พ.ศ. ๒๕๖๐ข้อ๔ ในระเบียบนี้น้ำมันและผลิตภัณฑ์น้ำมัน หมายความว่า น้ำมันดีเซล น้ำมันเบนซินน้ำมันแก๊สโซฮอล์น้ำมันเชื้อเพลิงสำหรับเครื่องบินไอพ่น และน้ำมันเตาสถานที่เก็บน้ำมันหมายความว่า สถานที่ใช้สำหรับเก็บน้ำมันและผลิตภัณฑ์น้ำมันที่มีปริมาณความจุของถังรวมตั้งแต่๒๐๐,๐๐๐ ลิตรขึ้นไป แต่ไม่รวมถึงสถานที่เก็บน้ำมันซึ่งมีเจ้าพนักงานสรรพสามิตอยู่ควบคุมสถานที่เป็นประจำตลอดเวลาข้อ๕ ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการตามระเบียบนี้หมวด ๑การเก็บและการขนย้ายน้ำมันและผลิตภัณฑ์น้ำมัน ข้อ ๖ ให้เจ้าของหรือผู้รับผิดชอบสถานที่เก็บน้ำมันแจ้งรายละเอียดดังต่อไปนี้ต่อเจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่ภายใน ๑๕ วัน นับแต่วันที่ระเบียบนี้ใช้บังคับ และทุกครั้งที่มีการเปลี่ยนแปลงในรายละเอียดของสถานที่เก็บน้ำมันและให้เจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่แจ้งเจ้าหน้าที่ประจำห้องปฏิบัติการกรมสรรพสามิตทราบ(๑)ชื่อสถานที่เก็บน้ำมัน(๒)ชื่อเจ้าของหรือผู้รับผิดชอบ(๓)แบบแปลน แผนผังของสถานที่ตั้งสถานที่เก็บน้ำมัน(๔) ขนาด ความจุ หมายเลขภาชนะ และจำนวนภาชนะที่ใช้เก็บน้ำมันและผลิตภัณฑ์น้ำมันหากสรรพสามิตพื้นที่เห็นสมควรจะสั่งการให้เจ้าพนักงานสรรพสามิตเข้าตรวจสอบสถานที่เก็บน้ำมันก็ได้ในกรณีสถานที่เก็บน้ำมันมีภาชนะที่ไม่ได้บรรจุน้ำมันและผลิตภัณฑ์น้ำมันให้เจ้าพนักงานสรรพสามิตผนึกดวงตรากรมสรรพสามิต(Seal) ที่ท่อทางรับจ่ายน้ำมันและผลิตภัณฑ์น้ำมัน และหากจะมีการรับน้ำมันและผลิตภัณฑ์น้ำมันเข้าเก็บในสถานที่เก็บน้ำมันให้แจ้งเจ้าพนักงานสรรพสามิตไปทำลายดวงตรากรมสรรพสามิตข้อ๗ ในการซื้อหรือรับน้ำมันและผลิตภัณฑ์น้ำมันเข้าเก็บในสถานที่เก็บน้ำมันไม่ว่าจำนวนเท่าใดหรือการนำน้ำมันและผลิตภัณฑ์น้ำมันซึ่งมีปริมาณตั้งแต่ ๕๐,๐๐๐ ลิตรขึ้นไปออกจากสถานที่เก็บน้ำมัน ให้เจ้าของหรือผู้รับผิดชอบสถานที่เก็บน้ำมันแจ้งต่อเจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่สำหรับสถานที่เก็บน้ำมันที่ตั้งอยู่ในเขตกรุงเทพมหานคร ให้แจ้งต่อเจ้าหน้าที่ประจำห้องปฏิบัติการกรมสรรพสามิต ตามแบบ นม.๑๑ ท้ายระเบียบนี้ ทราบล่วงหน้าทุกครั้ง โดยทางโทรสารหรือไปรษณีย์อิเล็กทรอนิกส์ในกรณีที่มีการนำน้ำมันและผลิตภัณฑ์น้ำมันตั้งแต่๑๐,๐๐๐ ลิตรขึ้นไป แต่ไม่ถึง ๕๐,๐๐๐ ลิตรออกจากสถานที่เก็บน้ำมันให้เจ้าของหรือผู้รับผิดชอบสถานที่เก็บน้ำมันรายงานต่อเจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่และเจ้าหน้าที่ประจำห้องปฏิบัติการกรมสรรพสามิตตามแบบ นม. ๑๑/๑ ท้ายระเบียบนี้ ภายในวันที่ ๑๐ ของเดือนถัดไป โดยทางโทรสารหรือไปรษณีย์อิเล็กทรอนิกส์ความตามวรรคหนึ่งและวรรคสองไม่ใช้บังคับกับการขนถ่ายน้ำมันดีเซลน้ำมันเบนซินและน้ำมันแก๊สโซฮอล์ทางเรือที่ควบคุมการรับ - จ่ายด้วยระบบเครื่องมือวัดอัตโนมัติที่ติดตั้งโดยกรมสรรพสามิตข้อ๘ ภายใต้บังคับข้อ ๗ การนำน้ำมันและผลิตภัณฑ์น้ำมันเข้าเก็บหรือนำออกจากสถานที่เก็บน้ำมันทุกครั้ง เจ้าของหรือผู้รับผิดชอบสถานที่เก็บน้ำมันจะต้องมีหลักฐานดังต่อไปนี้เพื่อแสดงต่อเจ้าพนักงานสรรพสามิต(๑) เอกสารแสดงการซื้อขาย หรือการได้มา หรือการนำออก ซึ่งน้ำมันและผลิตภัณฑ์น้ำมัน(๒) เอกสารแสดงประเภท ชื่อ หมายเลขทะเบียนยานพาหนะ (ถ้ามี) ของยานพาหนะที่ใช้ขนส่งน้ำมันและผลิตภัณฑ์น้ำมันมายังสถานที่เก็บน้ำมันหรือขนน้ำมันและผลิตภัณฑ์น้ำมันออกจากสถานที่เก็บน้ำมัน(๓)บัญชีเอกสารเกี่ยวกับการซื้อขาย รับ - จ่าย การโอน หรือการยืม น้ำมันและผลิตภัณฑ์น้ำมันในสถานที่เก็บน้ำมันข้อ๙ การขนย้ายน้ำมันและผลิตภัณฑ์น้ำมันที่มีปริมาณตั้งแต่๓,๐๐๐ ลิตรขึ้นไป ผู้ดำเนินการขนส่งจะต้องมีเอกสารหรือใบกำกับการขนส่งน้ำมันและผลิตภัณฑ์น้ำมันกำกับไปกับน้ำมันและผลิตภัณฑ์น้ำมันที่ขนนั้นด้วยเอกสารหรือใบกำกับการขนส่งน้ำมันและผลิตภัณฑ์น้ำมันอย่างน้อยต้องมีรายการดังต่อไปนี้(๑)วันที่ออกเอกสารหรือกำกับการขนส่งน้ำมันและผลิตภัณฑ์น้ำมัน(๒)ชื่อผู้จ่ายน้ำมันและผลิตภัณฑ์น้ำมัน และสถานที่จ่ายน้ำมันและผลิตภัณฑ์น้ำมัน(๓)เลขทะเบียนยานพาหนะที่ใช้ขนส่ง ในการขนส่งทางเรือให้ระบุชื่อเรือ(๔) ชื่อผู้รับน้ำมันและผลิตภัณฑ์น้ำมัน และสถานที่ส่งมอบน้ำมันและผลิตภัณฑ์น้ำมัน(๕)วันเวลาที่ออกเดินทางจากสถานที่จ่ายน้ำมันและผลิตภัณฑ์น้ำมันต้นทาง และวันเวลาถึงสถานที่ปลายทาง(๖)ชนิด และปริมาณน้ำมันและผลิตภัณฑ์น้ำมันที่ขนส่ง(๗)เลขที่เอกสารหรือใบกำกับการขนส่งน้ำมันและผลิตภัณฑ์น้ำมัน(๘)ชื่อและที่อยู่ของผู้ขนส่งข้อ๑๐ ให้ผู้ขายหรือผู้จ่ายน้ำมันและผลิตภัณฑ์น้ำมันมีอำนาจออกเอกสารหรือใบกำกับการขนส่งน้ำมันและผลิตภัณฑ์น้ำมันตามข้อ ๙ ได้ ทั้งนี้ จะใช้ใบกำกับการขนส่งน้ำมันและผลิตภัณฑ์น้ำมันตามที่กระทรวงพาณิชย์กำหนดก็ได้ข้อ ๑๑ ให้เจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่ออกตรวจสอบควบคุม กำกับ ดูแล สถานที่เก็บน้ำมันอย่างน้อยปีละหนึ่งครั้ง และรายงานให้กรมสรรพสามิตทราบหมวด ๒การขนน้ำมันและผลิตภัณฑ์น้ำมันที่มีการดำเนินคดีผู้กระทำผิดซึ่งชำระค่าปรับและเสียภาษีสรรพสามิตแล้ว ข้อ ๑๒ ในกรณีที่มีการดำเนินคดีผู้กระทำผิดซึ่งชำระค่าปรับและเสียภาษีสรรพสามิตแล้ว ให้เจ้าพนักงานสรรพสามิตที่รับชำระภาษีเป็นผู้ออกใบกำกับการขนส่งน้ำมันและผลิตภัณฑ์น้ำมันที่มีการดำเนินคดีผู้กระทำผิดตามแบบนม. ๑๒ ท้ายระเบียบนี้ข้อ๑๓ ผู้ขนส่งต้องนำใบกำกับการขนส่งน้ำมันและผลิตภัณฑ์น้ำมันตามข้อ๑๒ กำกับไปกับน้ำมันและผลิตภัณฑ์น้ำมันที่ขนนั้นด้วยผู้ขนส่งต้องขนส่งน้ำมันและผลิตภัณฑ์น้ำมันไปส่งมอบให้ผู้รับตามชื่อ สถานที่ และภายในระยะเวลาตามที่ระบุไว้ในใบกำกับการขนส่งน้ำมันและผลิตภัณฑ์น้ำมันที่มีการดำเนินคดีผู้กระทำผิดบทเฉพาะกาล ข้อ ๑๔ เอกสารกำกับการขนส่งหรือใบกำกับการขนส่งน้ำมันและผลิตภัณฑ์น้ำมันที่ได้ออกไว้ก่อนวันที่ระเบียบนี้ใช้บังคับเป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณวันที่ ๒๑ เมษายน พ.ศ. ๒๕๖๓พชรอนันตศิลป์อธิบดีกรมสรรพสามิต[เอกสารแนบท้าย]๑. แบบแจ้งการรับ - การน้ำออกน้ำมันและผลิตภัณฑ์น้ำมัน(นม. ๑๑)๒. แบบรายงานการนำออกน้ำมันและผลิตภัณฑ์น้ำมัน(นม.๑๑/๑)๓. ใบกำกับการขนส่งน้ำมันและผลิตภัณฑ์น้ำมันที่มีการดำเนินคดีผู้กระทำผิด(แบบ นม.๑๒)(ดูข้อมูลจากภาพกฎหมาย)ชญานิศ/ธนบดี/จัดทำ๑๔สิงหาคม ๒๕๖๓สุภาทิพย์/ตรวจ๒๑สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๓๖ ง/หน้า ๑/๑๐ มิถุนายน ๒๕๖๓